sukhrobnurali/uzbek-legal-corpus huggingface dataset:
Xalqaro shartnomaga qoʻshilish toʻgʻrisida
(resolution, 2020-08-12)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 23-moddasiga muvofiq: 1. 2016-yil 28-oktabrda Minsk shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining mehnat, migratsiya va aholini ijtimoiy himoya qilish boʻyicha Maslahat kengashini tashkil etish toʻgʻrisida 1992-yil 13-noyabrdagi Bitimga oʻzgartirishlar kiritish haqidagi Bayonnomaga qoʻshilinsin. 2. Oʻzbekiston Respublikasi Bandlik va mehnat munosabatlari vazirligi mazkur xalqaro shartnomani amalga oshirish uchun masʼul boʻlgan vakolatli organ etib belgilansin. Oʻzbekiston Respublikasi Moliya vazirligi va Sogʻliqni saqlash vazirligi Bandlik va mehnat munosabatlari vazirligiga mazkur xalqaro shartnomani amalga oshirishda koʻmaklashsin. 3. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomaga qoʻshilishi hamda uni amalga oshirish uchun masʼul boʻlgan vakolatli organ haqidagi tegishli bildirishnomani depozitariyga yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari amalga oshirilishi ustidan oʻrnatilgan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Vazirlar Mahkamasining “Oliy taʼlimning Davlat taʼlim standartlarini tasdiqlash toʻgʻrisida” 2001-yil 16-avgustdagi 343-son qaroriga oʻzgartirish va qoʻshimcha kiritish haqida
(resolution, 2021-08-13)

Oʻzbekiston Respublikasi Prezidentining 2020-yil 2-martdagi PF-5953-son Farmoni bilan tasdiqlangan 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Ilm, maʼrifat va raqamli iqtisodiyotni rivojlantirish yili”da amalga oshirishga oid davlat dasturida belgilangan vazifalar ijrosini taʼminlash, bugungi kunda oliy taʼlim soqasida amalga oshirilayotgan keng koʻlamli islohotlarni izchil davom ettirish, tegishli bakalavriat taʼlim yoʻnalishlari hamda magistratura mutaxassisliklari boʻyicha oʻquv rejalari va fan dasturlarini kadrlar buyurtmachilarining ehtiyojlaridan kelib chiqib mustaqil ravishda ishlab chiqishni tashkil etish maqsadida Vazirlar Mahkamasi qaror qiladi: 1. Vazirlar Mahkamasining “Oliy taʼlimning Davlat taʼlim standartlarini tasdiqlash toʻgʻrisida” 2001-yil 16-avgustdagi 343-son qaroriga ilovaga muvofiq oʻzgartirish va qoʻshimcha kiritilsin. 2. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarini bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev hamda Oʻzbekiston Respublikasi oliy va oʻrta maxsus taʼlim vaziri I.U. Madjidov zimmasiga yuklansin. 2-bandda: a) birinchi va ikkinchi xatboshilar quyidagi tahrirda bayon etilsin: “2. Oʻzbekiston Respublikasi Oliy va oʻrta maxsus taʼlim vazirligiga: taʼlim sohalarining davlat taʼlim standartlarini, bakalavriat taʼlim yoʻnalishlari va magistratura mutaxassisliklari uchun malaka talablarini ishlab chiqish va tasdiqlash, tayanch (yetakchi) oliy taʼlim muassasalari tomonidan ishlab chiqilgan va tasdiqlanadigan oʻquv rejalari va fanlar dasturlarini kelishish, ular asosida darsliklar va oʻquv qoʻllanmalarining yangi avlodini yaratishni tashkil qilish”; b) quyidagi tahrirdagi beshinchi xatboshi bilan toʻldirilsin: “Oliy taʼlimning Davlat taʼlim standarti. Asosiy qoidalari”ga zaruriyat boʻlganda Respublika oliy taʼlim kengashi bilan kelishgan holda oʻzgartirish va qoʻshimchalar kiritish hamda tasdiqlash”; beshinchi xatboshi oltinchi xatboshi deb hisoblansin.
Toshkent shahar hokimligi huzuridagi Mustaqillik maydonini koʻkalamzorlashtirish, obodonlashtirish va saqlash departamentini maxsus texnika va avtotransport vositalari bilan taʼminlash toʻgʻrisida
(resolution, 2020-08-05)

Toshkent shahrining Shayxontohur tumanida barpo etilgan “Suzuk ota” majmuasini soz holda saqlash va undan foydalanishni tashkil etish maqsadida Vazirlar Mahkamasi qaror qiladi: 1. Toshkent shahrining Shayxontohur tumanida barpo etilgan “Suzuk ota” majmuasida obodonlashtirish, sunʼiy sugʻorish inshootlari va koʻkalamzorlashtirish obyektlarini qurish ishlari yakunlanganligi hamda majmuani saqlash va undan foydalanish Toshkent shahar hokimligi huzuridagi Mustaqillik maydonini koʻkalamzorlashtirish, obodonlashtirish va saqlash departamentiga (keyingi oʻrinlarda — Departament) yuklanganligi maʼlumot uchun qabul qilinsin. 2. 2020-2021-yillarda Toshkent shahar hokimligi huzuridagi Mustaqillik maydonini koʻkalamzorlashtirish, obodonlashtirish va saqlash departamentini maxsus texnika va avtotransport vositalari bilan taʼminlash roʻyxati ilovaga muvofiq tasdiqlansin. 3. Toshkent shahar hokimligi 2020-yilda Departamentga ajratilgan qoʻshimcha shtat birliklariga, “Suzuk ota” majmuasidan foydalanish va saqlash xarajatlariga hamda maxsus texnika va avtotransport vositalarini xarid qilish uchun zarur mablagʻlarni Toshkent shahar mahalliy budjeti mablagʻlari hisobidan ajratsin. 4. Toshkent shahar hokimligi va Oʻzbekiston Respublikasi Moliya vazirligi 2021-yildan boshlab, Toshkent shahar mahalliy budjeti parametrlarini shakllantirishda “Suzuk ota” majmuasidan foydalanish va uni saqlash xarajatlariga hamda maxsus texnika va avtotransport vositalarini xarid qilish uchun zarur mablagʻlar ajratilishini nazarda tutsin. 5. Vazirlar Mahkamasining 2004-yil 24-dekabrdagi 606-son qarori bilan tasdiqlangan Mustaqillik maydonini koʻkalamzorlashtirish, obodonlashtirish va saqlash departamenti tuzilmasidagi “Jami xodimlar soni — 274 kishi” soʻzlari “Jami xodimlar soni — 307 kishi” soʻzlari bilan almashtirilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Toshkent shahar hokimi J.A. Artikxodjayev zimmasiga yuklansin. T/r Maxsus texnika va avtotransport vositalari nomi Umumiy soni Harid qilinadigan maxsus texnika va avtotransport vositalari soni 2020-yilda 2021-yilda Jami 14 9 5 1. ISUZU NQR 71PL bazasidagi samosval 2 1 1 2. ISUZU NQR 71PL bazasidagi chiqindi tashish avtomashinasi 1 1 3. ISUZU FVR 33G bazasidagi suv sepuvchi va supirib tozalovchi mashinasi 1 1 4. ISUZU SAZ NP 26 avtobusi 1 1 5. ISUZU NQR 71PL bazasidagi yuk tashuvchi (tentli) 1 1 6. DAMAS avtomobili 1 1 7. Oʻt oʻruvchi qurilma 3 3 8. Trimmer 2 2 9. Motoarra 1 1 10. Purkagich 1 1
Vazirlar Mahkamasining 2017-yil 4-oktabrdagi 795-son qarori bilan tasdiqlangan Xizmatchilarning asosiy lavozimlari va ishchilar kasblari klassifikatorining 2-ilovasiga oʻzgartirish va qoʻshimchalar kiritish toʻgʻrisida
(order, 2021-03-31)

Oʻzbekiston Respublikasi Prezidentining 2020-yil 29-apreldagi PF-5987-son “Oʻzbekiston Respublikasida yuridik taʼlim va fanni tubdan takomillashtirish boʻyicha qoʻshimcha chora-tadbirlar toʻgʻrisida”gi Farmoni va Oʻzbekiston Respublikasi Vazirlar Mahkamasining 2017-yil 4-oktabrdagi 795-son “Xizmatchilarning asosiy lavozimlari va ishchilar kasblari klassifikatorini yanada takomillashtirish toʻgʻrisida”gi qarorining 3-bandiga asosan buyuraman: 1. Vazirlar Mahkamasining 2017-yil 4-oktabrdagi 795-son qarori bilan tasdiqlangan Xizmatchilarning asosiy lavozimlari va ishchilar kasblari klassifikatorining 2-ilovasiga ilovaga* muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga oʻzgartirishlar kiritish haqida
(resolution, 2020-07-29)

Oʻzbekiston Respublikasi “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 3-maydagi 11/5-son qarori (roʻyxat raqami 1834, 2008-yil 11-iyul) (Oʻzbekiston Respublikasi qonun hujjatlari toʻplami, 2008-y., 28-son, 276-modda) bilan tasdiqlangan Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimadagi “Elektron toʻlovlar toʻgʻrisida” degan soʻzlar “Toʻlovlar va toʻlov tizimlari toʻgʻrisida” degan soʻzlar bilan almashtirilsin. 2. 75-band quyidagi tahrirda bayon etilsin: “75. Agar bank hisobvaragʻi shartnomasida boshqa muddatlar koʻzda tutilmagan boʻlsa, qonunchilikda oʻrnatilgan mijozlar hisobvaraqlariga pullarni hisobga kiritish va hisobdan chiqarish tartibini hamda elektron toʻlovlarni amalga oshirishning belgilangan muddatlari bank tomonidan buzilgan taqdirda banklar qonun hujjatlarida belgilangan tartibda javobgar boʻladi.”. 3. 78-bandning birinchi xatboshisidagi “muhr mavjud boʻlgan taqdirda” degan soʻzlar “tadbirkorlik subyektlaridan muhr izi talab etilmaydi” degan soʻzlar bilan almashtirilsin. 4. 1-ilovaning 12-bandi quyidagi tahrirda bayon etilsin: “12. Oʻzbekiston Respublikasining Mehnat kodeksi va Oʻzbekiston Respublikasining “Banklar va bank faoliyati toʻgʻrisida”gi Qonunining 36-moddasiga muvofiq, bank boshqaruvi aʼzolari va muhim ahamiyatga ega xodimlari ish beruvchining roziligi bilan boshqa tashkilotlarda oʻrindoshlik asosida ishlashi mumkin, bundan ularning boshqa banklar va tashkilotlarda ishga joylashuvi manfaatlar toʻqnashuviga olib kelishi mumkin boʻlgan hollar mustasno.”. 5. 8-ilovadan 14-pozitsiya chiqarib tashlansin.
Koʻchmas mulk ijara shartnomalarini davlat soliq xizmati organlarida majburiy hisobga qoʻyish tartibi toʻgʻrisida nizomga oʻzgartirishlar kiritish haqida
(resolution, 2022-06-28)

Oʻzbekiston Respublikasi Prezidentining 2020-yil 22-apreldagi PF-5984-son “Doimiy propiska qilish hamda turgan joyi boʻyicha hisobga olish tartibini isloh qilish chora-tadbirlari toʻgʻrisida”gi Farmoni va Oʻzbekiston Respublikasi Vazirlar Mahkamasining 2020-yil 1-apreldagi 195-son “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida notariat tizimini tubdan isloh qilish chora-tadbirlari toʻgʻrisida” 2019-yil 9-sentabrdagi PF-5816-son Farmoni)”gi qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2018-yil 15-avgustdagi 2018-65-son qarori (roʻyxat raqami 3077, 2018-yil 11-oktabr) (Oʻzbekiston Respublikasi qonun hujjatlari toʻplami, 2018-y., 41-son, 821-modda) bilan tasdiqlangan Koʻchmas mulk ijara shartnomalarini davlat soliq xizmati organlarida majburiy hisobga qoʻyish tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-ilovada: “doimiy propiskada turuvchi” degan soʻzlar “doimiy yashash joyi boʻyicha roʻyxatga olingan” degan soʻzlar bilan almashtirilsin; “_____-son davlat notarial idorasi” degan soʻzlar “davlat notarial idorasi notariusi (xususiy amaliyot bilan shugʻullanuvchi notariusi) F.I.O.” degan soʻzlar bilan almashtirilsin; “boshqa majburiy toʻlovlarni” degan soʻzlar “yigʻimlarni” degan soʻz bilan almashtirilsin; “80, 176, 191 va 192-moddalari” degan soʻzlar “129, 375, 396 va 397-moddalari” degan soʻzlar bilan almashtirilsin. 2. 5-ilovadagi “propiskada turuvchi” degan soʻzlar “yashash joyi boʻyicha roʻyxatga olingan” degan soʻzlar bilan almashtirilsin.
Qurbon hayitini nishonlash toʻgʻrisida
(resolution, 2022-07-02)

Muborak Qurbon hayiti mohiyatida mujassam boʻlgan xayru saxovat, mehr-oqibat, insonparvarlik singari azaliy anʼana va qadriyatlarimizni asrab-avaylash hamda keng targʻib etish, xalqimizning ezgu niyat va orzu-intilishlarini qoʻllab-quvvatlash maqsadida: 1. Oʻzbekiston musulmonlari idorasining 2020-yilda Qurbon hayitining birinchi kuni 31-iyul — juma kuniga toʻgʻri kelishi haqida qabul qilgan qarorini inobatga olib, mamlakatimizda 2020-yil 31-iyul Qurbon hayiti bayrami sifatida keng nishonlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Mahalla va oilani qoʻllab-quvvatlash vazirligi, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita hamda jamoat tashkilotlari bilan hamkorlikda Qurbon hayitining karantin talablariga rioya qilgan holda, xalqimizning milliy va diniy anʼanalariga mos ravishda oʻtishi uchun tegishli chora-tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni yoritish tavsiya etilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Koronavirus infeksiyasiga qarshi kurash davrida aholini tez tibbiy yordam xizmati bilan keng qamrab olish chora-tadbirlari toʻgʻrisida
(resolution, 2021-05-06)

Koronavirus infeksiyasi tarqalishiga qarshi kuchaytirilgan tartib davrida (keyingi oʻrinlarda — kuchaytirilgan tartib davrida) aholini tez tibbiy yordam xizmati bilan keng qamrab olish xamda ushbu davrda tibbiyot xodimlarini yanada ragʻbatlantirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Shoshilinch tibbiy yordam tizimini jadal takomillashtirish chora-tadbirlari toʻgʻrisida” 2018-yil 25-yanvardagi PQ-3494-son qarori bilan Tez tibbiy yordam tizimini ixtisoslashtirilgan avtotransport bilan jihozlash normativlari va ulardan foydalanish muddatlari (keyingi oʻrinlarda — normativ) tasdiqlanganligi maʼlumot uchun qabul qilinsin. 2. Oʻzbekiston Respublikasi Sogʻliqni saqlash vazirligi va Moliya vazirligining 2020-yil 20-iyuldan: a) koronavirus epidemiyasi davrida normativga qoʻshimcha ravishda kechayu kunduz navbatchilik qiladigan 1 nafar tibbiyot xodimi va 1 nafar haydovchidan iborat ixchamlashtirilgan mobil tez tibbiy yordam brigadalari tashkil etish; b) kuchaytirilgan tartib davrida har oy yakuniga qadar barcha tez tibbiy yordam brigadalarida ishlovchi xodimlarning lavozim maoshiga 6 foiz miqdorida har kunlik qoʻshimcha toʻlovlar oʻrniga barcha quyidagi miqdorlarda qoʻshimcha moddiy ragʻbatlantirish toʻlovlarini belgilash: vrach xodimlarga — 2,5 million soʻm; oʻrta tibbiyot xodimlariga — 1,5 million soʻm; haydovchilarga — 1,0 million soʻmdan qoʻshimcha ragʻbatlantirish toʻgʻrisidagi takliflariga rozilik berilsin. 3. Oʻzbekiston Respublikasi Sogʻliqni saqlash vazirligi Moliya vazirligi bilan kelishgan holda uch kun muddatda Qoraqalpogʻiston Respublikasi, viloyatlar va Toshkent shahridagi epidemiologik vaziyat, shuningdek, tez tibbiy yordam xizmatiga kunlik chaqiriqlar sonidan kelib chiqqan holda ixchamlashtirilgan mobil tez tibbiy yordam brigadalarining vaqtinchalik normalarini tasdiqlasin. 4. Belgilansinki: koʻshimcha ravishda tashkil etilayotgan ixchamlashtirilgan mobil tez tibbiy yordam brigadalari uchun talab etiladigan avtomashinalar xarid qilish va sotib olish hamda tez tibbiy yordam brigadalarining koʻshimcha shtat birliklarini saqlash bilan bogʻliq xarajatlar Oʻzbekiston Respublikasining respublika budjeti va Qoraqalpogʻiston Respublikasi budjeti, viloyatlar hamda Toshkent shahar mahalliy budjetlari hisobidan; tez tibbiy yordam brigadalari xodimlarini qoʻshimcha moddiy ragʻbatlantirish bilan bogʻliq xarajatlar Oʻzbekiston Respublikasi Moliya vazirligi huzuridagi Inqirozga qarshi kurashish jamgʻarmasining mablagʻlari hisobidan va qonun hujjatlari bilan taqiqlanmagan boshqa mablagʻlar hisobidan amalga oshiriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Musayev va sogʻliqni saqlash vaziri A.K. Shadmanov zimmasiga yuklansin.
Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish tartibi toʻgʻrisidagi yoʻriqnomani tasdiqlash haqidagi buyrugʻi, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2020-07-17)

Oʻzbekiston Respublikasi Vazirlar Mahkamasining 2019-yil 28-dekabrdagi 1049-son “Oʻzbekiston Respublikasida fuqarolarni doimiy yashash va vaqtincha turgan joyi boʻyicha roʻyxatga olish tartibini yanada soddalashtirish chora-tadbirlari toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi ichki ishlar vazirining 2012-yil 1-maydagi 71-son “Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish tartibi toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 2358, 2012-yil 4-may) (Oʻzbekiston Respublikasi qonun hujjatlari toʻplami, 2012-y., 19-son, 210-modda); Oʻzbekiston Respublikasi ichki ishlar vazirining 2018-yil 13-avgustdagi 216-son “Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi buyrugʻi (roʻyxat raqami 2358-1, 2018-yil 25-sentabr) (Qonun hujjatlari maʼlumotlari milliy bazasi, 25.09.2018-y., 10/18/2358-1/1957-son); Oʻzbekiston Respublikasi ichki ishlar vazirining 2019-yil 4-maydagi 120-son “Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi buyrugʻi (roʻyxat raqami 2358-2, 2019-yil 13-iyun) (Qonun hujjatlari maʼlumotlari milliy bazasi, 13.06.2019-y., 10/19/2358-2/3285-son). 2. Mazkur buyruq Oʻzbekiston Respublikasi Davlat xavfsizlik xizmati, Bosh prokuraturasi, Tashqi ishlar vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi fuqarolarini Toshkent shahri va Toshkent viloyatida turgan joyi boʻyicha hisobga olish tartibi toʻgʻrisida yoʻriqnomani tasdiqlash haqidagi buyrugʻi, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2020-07-17)

Oʻzbekiston Respublikasi Vazirlar Mahkamasining 2019-yil 28-dekabrdagi 1049-son “Oʻzbekiston Respublikasida fuqarolarni doimiy yashash va vaqtincha turgan joyi boʻyicha roʻyxatga olish tartibini yanada soddalashtirish chora-tadbirlari toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi ichki ishlar vazirining 2016-yil 16-maydagi 79-son “Oʻzbekiston Respublikasi fuqarolarini Toshkent shahri va Toshkent viloyatida turgan joyi boʻyicha hisobga olish tartibi toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 2804, 2016-yil 28-iyun) (Oʻzbekiston Respublikasi qonun hujjatlari toʻplami, 2016-y., 26-son, 321-modda); Oʻzbekiston Respublikasi ichki ishlar vazirining 2018-yil 13-avgustdagi 217-son “Oʻzbekiston Respublikasi fuqarolarini Toshkent shahri va Toshkent viloyatida turgan joyi boʻyicha hisobga olish tartibi toʻgʻrisidagi yoʻriqnomaga oʻzgartirishlar kiritish haqida”gi buyrugʻi (roʻyxat raqami 2804-1, 2018-yil 21-sentabr) (Qonun hujjatlari maʼlumotlari milliy bazasi, 22.09.2018-y., 10/18/2804-1/1952-son); Oʻzbekiston Respublikasi ichki ishlar vazirining 2019-yil 4-maydagi 121-son “Oʻzbekiston Respublikasi fuqarolarini Toshkent shahri va Toshkent viloyatida turgan joyi boʻyicha hisobga olish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi buyrugʻi (roʻyxat raqami 2804-2, 2019-yil 13-iyun) (Qonun hujjatlari maʼlumotlari milliy bazasi, 13.06.2019-y., 10/18/2804-2/3286-son). 2. Mazkur buyruq Oʻzbekiston Respublikasi Davlat xavfsizlik xizmati, Bosh prokuraturasi, Oliy va oʻrta maxsus taʼlim vazirligi va Xalq taʼlimi vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Chet el fuqarolari hamda fuqaroligi boʻlmagan shaxslarni Toshkent shahri va Toshkent viloyatida doimiy va vaqtincha propiska qilish tartibi toʻgʻrisidagi yoʻriqnomani tasdiqlash haqidagi buyrugʻi, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2020-07-17)

Oʻzbekiston Respublikasi Vazirlar Mahkamasining 2019-yil 28-dekabrdagi 1049-son “Oʻzbekiston Respublikasida fuqarolarni doimiy yashash va vaqtincha turgan joyi boʻyicha roʻyxatga olish tartibini yanada soddalashtirish chora-tadbirlari toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi ichki ishlar vazirining 2012-yil 1-maydagi 72-son “Chet el fuqarolari hamda fuqaroligi boʻlmagan shaxslarni Toshkent shahri va Toshkent viloyatida doimiy va vaqtincha propiska qilish tartibi toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 2363, 2012-yil 14-may) (Oʻzbekiston Respublikasi qonun hujjatlari toʻplami, 2012-y., 20-son, 222-modda); Oʻzbekiston Respublikasi ichki ishlar vazirining 2019-yil 28-yanvardagi 24-son “Chet el fuqarolari hamda fuqaroligi boʻlmagan shaxslarni Toshkent shahri va Toshkent viloyatida doimiy va vaqtincha propiska qilish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi buyrugʻi (roʻyxat raqami 2363-1, 2019-yil 27-fevral) (Qonun hujjatlari maʼlumotlari milliy bazasi, 28.02.2019-y., 10/19/2363-1/2683-son). 2. Mazkur buyruq Oʻzbekiston Respublikasi Davlat xavfsizlik xizmati, Bosh prokuraturasi, Tashqi ishlar vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirish va qoʻshimcha kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi “Oʻzarxiv” agentligi faoliyatini takomillashtirish toʻgʻrisida” 2019-yil 20-sentabrdagi PQ-4463-son qarori)
(resolution, 2024-11-15)

Oʻzbekiston Respublikasi Prezidentining “Oʻzbekiston Respublikasi “Oʻzarxiv” agentligi faoliyatini takomillashtirish toʻgʻrisida” 2019-yil 20-sentabrdagi PQ-4463-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimcha kiritilsin. 2. Oʻzbekiston Respublikasi “Oʻzarxiv” agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Ushbu qarorning bajarilishini nazorat qilish Oʻzbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshligʻi O.M. Umarov hamda Oʻzbekiston Respublikasi “Oʻzarxiv” agentligi direktori U.M. Yusupov zimmasiga yuklansin. 2. Vazirlar Mahkamasining 2012-yil 5-apreldagi 101-son qarori (Oʻzbekiston Respublikasi QT, 2012-y., 15-son, 168-modda) bilan tasdiqlangan Arxivlar va idoraviy arxivlar tomonidan xizmat koʻrsatish tartibi toʻgʻrisidagi nizomning 10-bandi quyidagi mazmundagi xatboshi bilan toʻldirilsin: “Davlat arxivlarining Budjet tashkilotini rivojlantirish jamgʻarmasiga tushgan mablagʻlarining 50 foizi arxiv xodimlarini ijtimoiy himoya qilish va moddiy ragʻbatlantirish tadbirlariga yoʻnaltiriladi”.